hotchpotch/miracl-hf-unified huggingface dataset:
पर्वतीय वर्षा
उष्ण एवं आर्द हवाएं जब पर्वतिय भागों से अवरुद्ध होती हैं, तो उनके ढाल के सहारे ऊपर उठने लगती हैं, जिस कारण "शुष्क एडियाबेटिक दर" से प्रति १००० फीट पर वायु का ५.५ डिग्री फा० तापक्रम कम होने लगता हैं, जिस कारण वायु ठंडी होती जाती हैं और उसकी सापेक्षित आर्द्रता बड़नें लगती हैं। अधिक ऊपर जानें से वायु संतप्त हो जाती हैं तथा पुनः ऊपर उठनें पर संघनन प्रारम्भ हो जाता है, जिस कारण संघनन की गुप्त ऊष्मा वायु में मिल जाती हैं, जिससे वायु पुनः ऊपर उठने लगती हैं और अन्ततः उस सीमा को पहुच जाती हैं जहां पर स्थित वायु का तापक्रम इसके बराबर हो जाता हैं और हवा आर्द्र एडियाबेटिक ताप-पतन दर(प्रति १००० फीट पर ३.६ डिग्री फा०) से ठंडी होकर बढ़ती ऊचाई पर भी वर्षा करती जाती हैं। पर्वत के जिस ढ़ाल पर गवा टकराती हैं, उसे पवनमुखी ढ़ाल कहतें हैं तथा वर्षा इसी ढ़ाल पर होती हैं। इसे व्रष्टि ढाल भी कहा जाता हैं। पर्वत के जिस ढाल के सहारे हवा नीचे उतरती हैं, उसे पवन विमुखी ढाल कहते हैं।
चक्रवातीय वर्षा
दो विपरीत स्वभाव वाली हवाएं जब विपरीत दिशाओं से आकर मिलती हैं तो वाताग्र का निर्माण होता हैं। इस वाताग्र के सहारे गर्म हवाएं ऊपर उठ जाती हैं तथा ठंडी हवाएं नीचे हो जाती हैं। इस तरह का चक्रवातीय वाताग्र प्रायः शीतोष्ण कटिबन्धों में बनता हैं जहां पर ध्रवीय ठंडी तथा भारी हवाएं (उ० पू०) तथा गर्म, हल्की पछुवा हवाएं (द० प०) मिलती हैं। इसके विपरीत भूमध्य रेखा के पास समान स्वाभाव वाली व्यापारिक हवाएं (परन्तु विपरीत दिशाओं वाली) के मिलने से भी वाताग्र का निर्माण होता हैं। वास्तव में चक्रवात हवाओं का एक क्रम होता हैं, जिसके मध्य में निम्न दाब तथा परिधी की ओर उच्च दाब होता हैं, हवाएं बाहर से अन्दर की ओर चलती हैं। जब गर्म तथा ठंडी हवाएं आमने-सामने मिलती हैं तो कम घनत्ववाली हलकी हवा ज्यादा धनत्व तथा भारी ठंडी हवा के ऊपर उठने लगती हैं, परन्तु यहां पर हवा का ऊपर उठना संवाहनीय हवाओं की तरह ऊध्वार्धर न होकर तिरछे रूप में होता हैं। ऊपर की गर्म हवा स्थिर नही हो पाती तथा नीचे ठंडी हवा के कारण ठंडी होने जगती हैं और धीरे-धीरे उसका संघनन प्रारम्भ हो जाता हैं और इसके परिणामस्वरूप वर्षा होती है।
फ़ख़रुद्दीन अली अहमद
फ़ख़रुद्दीन अली अहमद (13 मई 1905 - 11 फरवरी 1977) भारत के पांचवे राष्ट्रपति थे। 1925 में नेहरू से इंग्लैन्ड में मुलाकात के बाद वे भारतीय राष्ट्रीय कांग्रेस में शामिल हो गए। उन्होंने स्वतंत्रता आंदोलन में सक्रिय रूप से भाग लिया। वे 24 अगस्त 1974 से लेकर 11 फरवरी 1977 तक राष्ट्रपति रहे।
फ़ख़रुद्दीन अहमद के दादा खालिलुद्दिन अली अहमद असम के कचारीघाट (गोलाघाट के पास) से थे। अहमद का जन्म 13 मई 1905 को दिल्ली में हुआ। उनके पिता कर्नल ज़लनूर अली थे।जो कि एक अंसार जाती के थे और उनकी मां दिल्ली के लोहारी के नवाब की बेटी थीं।
अहमद को गोंडा जिल ले के सरकारी हाई-स्कूल और दिल्ली सरकारी हाई-स्कूल में शिक्षित किया गया। उच्च शिक्षा के लिए वे 1923 में इंग्लैंड गए, जहां उन्होंनें सेंट कैथरीन कॉलेज, कैम्ब्रिज में अध्ययन किया। 1928 में उन्होंने लाहौर उच्च न्यायालय में कानूनी अभ्यास आरंभ किया।
फ़ख़रुद्दीन अली अहमद १९३१ में भारतीय राष्ट्रीय कांग्रेस से जुड़ गए। जवाहर लाल नेहरू के सुझाव पर वह मुस्लिम आरक्षित सीट पर चुनाव लड़े और जीते। 1938 में बारदोली के नेतृत्व उन्हें वित्तमंत्री भी बनाया गया।1940 में सत्याग्रह आंदोलन एवं 1942 में भारत छोडो आंदोलन के समर्थन की वजह से जेल गए। उन्होंने तीन साल से ज्यादा समय जेल में बिताया।
1952 में असम से राज्यसभा के लिए निर्वाचित हुए।  इसके बाद 1957 से 1967 तक असम में विधायक रहे। 1971 से दोबारा केंद्रीय राजनीती में आये और कई मंत्रालय संभाले। राष्ट्रपति पद के लिए नामित होने से पहले वह खाद्य एवं कृषि मंत्री के रूप में कार्यरत थे। 1974 में प्रधानमंत्री इन्दिरा गान्धी ने अहमद को राष्ट्रपति पद के लिए चुना और वे भारत के दूसरे मुस्लिम राष्ट्रपति बन गए। इन्दिरा गान्धी के कहने पर उन्होंने 1975 में अपने संवैधानिक अधिकार का इस्तेमाल किया और आंतरिक आपातकाल की घोषणा कर दी।
11 फरवरी 1977 (उम्र:72) में हृदयगति रुक जाने से अहमद का कार्यालय में निधन हो गया।
पक्षाभ बादल
पक्षाभ बादल सबसे अधिक ऊँचाई पर लघु हिमकणों द्वारा निर्मित उच्च मेघ या बादल हैं जो प्रायः छितराये रूप में रेशम की तरह दिखते हैं। इनका निर्माण छोटे-छोटे हिमकणों द्वारा होता हैं इसलिए इनसे होकर जब सूर्य की किरणें गुजरती हैं तो रंग श्वेत हो जाता हैं, परन्तु शाम के समय यह विविध रंगों में दृष्टिगोचर होते हैं। जब ये बादल असंगठित तथा छितराएं रूप में होते हैं तो साफ मौसम की सूचना होती हैं परन्तु जब ये संगठित होकर विस्तृत क्षेत्र में फैल जाते हैं तो खराब मौसम के आसार हो जाते हैं।
इनकी कम सघनता के कारण सूर्य अथवा चंद्रमा का प्रकाश निर्बाध रूप से पृथ्वी तक पहुंचता है।
दलित साहित्य
दलित साहित्य से तात्‍पर्य दलित जीवन और उसकी समस्‍याओं पर लेखन को केन्‍द्र में रखकर हुए साहित्यिक आंदोलन से है जिसका सूत्रपात दलित पैंथर से माना जा सकता है। दलितों को हिंदू समाज व्‍यवस्‍था में सबसे निचले पायदान पर होने के कारण न्याय, शिक्षा, समानता तथा स्वतंत्रता आदि मौलिक अधिकारों से भी वंचित रखा गया। उन्‍हें अपने ही धर्म में अछूत या अस्‍पृश्‍य माना गया। दलित साहित्य की शुरूआत मराठी से मानी जाती है जहां दलित पैंथर आंदोलन के दौरान बडी संख्‍या में दलित जातियों से आए रचनाकारों ने आम जनता तक अपनी भावनाओं, पीडाओं, दुखों-दर्दों को लेखों, कविताओं, निबन्धों, जीवनियों, कटाक्षों, व्यंगों, कथाओं आदि के माध्‍यम से पहुंचाया।
दलित साहित्य की अवधारणा को लेकर लंबी बहसें चलीं. यह सवाल दलित साहित्य में प्रमुखता से छाया रहा कि दलित साहित्य कौन लिख सकता है, यानी स्‍वानुभूति ही प्रामाणिक होगी या सहानुभूति को भी स्‍थान मिलेगा। प्रमुख दलित साहित्‍यकारों ने कहा चूंकि सवर्णों ने दलितों की पीडा को भोगा नहीं, इसलिए वे दलित साहित्य नहीं लिख सकते. हालांकि यह मत ज्‍यादा दिनों तक टिका नहीं, लेकिन आरंभ में बहस का मुद्दा बना रहा। यह प्रश्‍न मराठी की तुलना में हिंदी में अधिक उठा. अंत में इस बात पर राय बनती नजर आई कि दलित साहित्य अस्‍सी और नब्‍बे के दशक में उभरा एक साहित्यिक आंदोलन है जिसमें प्रमुखता से दलित समाज में पैदा हुए रचनाकारों ने हिस्‍सा लिया और इसे अलग धारा मनवाने के लिए संघर्ष किया। हालांकि साहित्य में दलित वर्ग की उपस्थिति बौद्ध काल से मुखरित रही है किंतु एक लक्षित मानवाधिकार आंदोलन के रूप में दलित साहित्य मुख्यतः बीसवीं सदी की देन है।रवीन्द्र प्रभात ने अपने उपन्यास ताकि बचा रहे लोकतन्त्र में दलितों की सामाजिक स्थिति की वृहद चर्चा की है वहीं डॉ॰एन.सिंह ने अपनीं पुस्तक "दलित साहित्य के प्रतिमान " में हिन्दी दलित साहित्य के इतिहास कों बहुत ही विस्तार से लिखा है।
पक्षाभ स्तरी बादल
प्रायः श्वेत रंग के होते हैं जो कि आकाश में एक पतली दूधिया चादर के समान फैलें रहतें हैं। इनके आगमन पर सूर्य तथा चन्द्रमा के चारों ओर प्रभामण्डल बन जाते हैं, जो निकट भविष्य में चक्रवात के आगमन की सूचना देतें हैं। इनसे सूर्य तथा चंद्रमा की बाह्य रेखा धूमिल या मलिन नहीं होती है। पक्षाभ स्तरी आमतौर पर 5.5 किमी (18,000 फीट) के ऊँचाई पर स्थित होते हैं। इसकी उपस्थिति ऊपरी वायुमंडल में नमी की बड़ी मात्रा को इंगित करता है।
पक्षाभ कपासी बादल
श्वेत रंग के ये बादल या तो छोटे-छोटे गोलाकार रुपों में या लहरनूमा रूप में पाए जाते हैं।
कपासी वर्षी बादल
कपासी वर्षी बादल लम्बवत रचना वाले बादल होते हैं अर्थात इनका विस्तार ऊंचाई में अधिक होता है। इस वज़ह से ये पर्वत सदृश या लम्ब्वत स्तम्भ के रूप में द्रष्टिगत होते हैं। इसके साथ वर्षा ओला तथा तड़ित झंझा की अधिक सम्भावना रहती है। यह मुसलाधार वर्षा कराते है।इस प्रकार बादल भूमध्य रेखा ,पर पाया जाते हैं
राहुल रॉय
राहुल रॉय (जन्म: 9 फरवरी, 1968) हिन्दी फ़िल्मों के एक अभिनेता
संगीता बिजलानी
संगीता बिजलानी (जन्म: 9 जुलाई, 1965) हिन्दी फ़िल्मों की एक अभिनेत्री हैं।
इन्होंने अजरूद्दीन से शादी किया है
दीपक तिजोरी
दीपक तिजोरी (जन्म: 28 अगस्त, 1961) हिन्दी फ़िल्मों के एक अभिनेता हैं।
सिम्पल कपाड़िया
सिम्पल कपाड़िया (जन्म: 15 अगस्त 1958; निधन:१० नवम्बर २००९) हिन्दी फ़िल्मों की एक अभिनेत्री हैं।
चिरंजीवी
चिरंजीवी (जन्म: 22 अगस्त, 1955) तेलुगु एवं हिन्दी फ़िल्मों के एक अभिनेता हैं। इन का वास्तविक नाम है, कोणिदेल शिव शंकर वर प्रसाद। इन्होंने अभी तक तीन हिन्दी फ़िल्मों में काम किया है।
फिलहाल चिरंजीवी आँध्रप्रदेश राज्य में 'प्रजाराज्यम' नामक दल के प्रमुख हैं।
सचिन (अभिनेता)
सचिन (, जन्म: 17 अगस्त, 1957) हिन्दी फ़िल्मों के एक अभिनेता हैं।
भूत (2003 फ़िल्म)
भूत 2003 में बनी हिन्दी भाषा की फिल्म है।
विश्व की स्थानीय पवनें
स्थानीय धरातलीय बनावट, तापमान एवं वायुदाब की विशिष्ट स्थिति के कारण स्भावतः प्रचलित पवनों के विपरीत प्रवाहित होनें वाली पवनें "स्थानीय पवनों" के रूप में जानी जाती हैं। इनका प्रभाव अपेक्षाक्रत छोटे छेत्रों पर पडता हैं। ये क्षोभमण्डल की सबसे नीचे की परतों तक सीमित रहती हैं।
Blizzard
प्रचलित पवन
जो पवन वायुदाब के अक्षांशीय अन्तर के कारण वर्ष भर एक से दूसरे कटिबन्धकी ओर प्रवाहित होता रहता हैं उसे प्रचलित पवन या स्थायी पवन, निश्चित पवन, ग्रहीय पवन या सनातनी पवने भी भी कहा जाता हैं।
सामयिक पवन
मौसम या समय के साथ जिन पवनों की दिशा में परिवर्तन पाया जाता हैं, उन्हे सामरिक या कालिक पवन कहा जाता हैं।
डोलड्रम या शान्त पवन की पेटी
भूमध्यरेखा के दोनों ओर 10° डिग्री अक्षाशों तक निम्न वायुदाब की पेटी होती हैं। यहां पवनें शान्त होती है, इसलिए इसे शान्त पेटी या डोलड्रम कहतें हैं। विषुववृत्त उत्तर ओर दक्षिण से सुमारे 5 अंश अक्षयवृत्त की ओर को होनेवाले पट्टे को डोलड्रम कहते है.
उच्च ताप के फलस्वरूप वायु गर्म होकर विषुवतीय क्षेत्र पर ऊपर की ओर उठती है और विषुवतीय निम्न दाब पेटी का निर्माण करती है। जो भूमध्य रेखा से लेकर लगभग 10° उत्तर और दक्षिण तक विस्तृत है। डोलड्रम निम्न वायुमंडलीय दाब वाली विषुवतीय पेटी है जहाँ उत्तर-पूर्वी और दक्षिण-पूर्वी व्यापारिक पवनें अभिसरण करती हैं
शांत दशाओं के साथ निम्न दाब, वित्तीय निम्न दाब पेटी की विशेषता होती है।
पर्वत एवं घाटी समीर
अधिकांश पर्वतीय क्षेत्रों में दो प्रकार की दैनिक पवनें चलती हैं। दिन के समय पर्वतीय ढाल वाला क्षेत्र उसकी घाटियों की अपेक्षा अधिक गर्म हो जाता हैं, जिसके कारण पवन का संचरण घाटी से ऊपर की ओर होने लगता हैं। इसी को घाटी समीर कहतें हैं। इसके विपरीत सूर्यास्त के बाद रात्री के समय यह व्यवस्था पलट जाती हैं। पर्वतीय ढालों पर पार्थिव विकीरण द्वारा तेजी से उष्मा का विसर्जन हो जाने से वहां उच्च वायुदाब का क्षेत्र बन जाता हैं तथा ऊचाई वाले भागों से ठंडी एवं घनी हवा नीचे बैठने लगती हैं, इस पवन को पर्वत समीर कहतें हैं।
साण्टा आना
सांता आना हवाएं मजबूत, बेहद शुष्क डाउन-ढलान वाली हवाएं हैं जो अंतर्देशीय उत्पत्ति करती हैं और तटीय दक्षिणी कैलिफ़ोर्निया और उत्तरी बाजा कैलिफ़ोर्निया को प्रभावित करती हैं। वे ग्रेट बेसिन में ठंडा, सूखे उच्च दबाव वाले वायु द्रव्यमान से निकलते हैं। सांता आना हवाओं को गर्म, सूखे मौसम के लिए जाना जाता है जो वे शरद ऋतु (अक्सर साल के सबसे गर्म) में लाते हैं, लेकिन वे वर्ष के अन्य समय में भी पैदा हो सकते हैं। दक्षिणी कैलिफ़ोर्निया इन कम आर्द्रता, गर्म, संपीड़ित-गर्म हवा द्रव्यमान के साथ संयुक्त, उच्च हवा की गति, गंभीर आग मौसम की स्थिति पैदा करते हैं। "शैतान हवाओं" के रूप में भी जाना जाता है सांता आना क्षेत्रीय जंगल की आग को फैन करने के लिए कुख्यात है।
आँखें (2002 फ़िल्म)
आँखें 2002 में बनी हिन्दी भाषा की फिल्म है। यह फिल्म एक गुजराती उपन्यास पर आधारित है। एक पूर्व बैंक अधिकारी अपने साथ हुए अपमान का बदला लेने के लिये तीन अन्धे लोगो की मदद से अपने ही बैंक को लूटने की कोशिश करता है।
अर्जुन रामपाल
अर्जुन रामपाल , (जन्म 26 नवम्बर 1972), एक भारतीय अभिनेता हैं, जो बॉलीवुड की फ़िल्मों में दिखाई देते हैं, साथ ही वे एक मॉडल हैं।
उनकी पहली फ़िल्म - "मोक्ष" 2001 में प्रदर्शित हुई, जिसे अशोक मेहता ने निर्देशित किया गया था। बहरहाल, यह फ़िल्म उनकी दूसरी फ़िल्म "प्यार, इश्क़ और मोहब्बत" के बाद जारी की गई थी, जिसमें उन्होंने सुनील शेट्टी और आफ़ताब शिवदासानी के साथ काम किया था। हालांकि दोनों फिल्मों ने बॉक्स ऑफ़िस पर अच्छा प्रदर्शन नहीं दिखाया, पर आलोचकों ने दोनों ही फ़िल्मों में उनके अभिनय की सराहना की। 2002 में उन्होंने अंतर्राष्ट्रीय भारतीय फ़िल्म अकादमी से "फ़ेस ऑफ़ द इयर" पुरस्कार जीता।
अपनी पहली फ़िल्म के बाद से ही, उन्होंने लगातार "आंखें" (2002), "दिल है तुम्हारा" (2002), "यक़ीन" (2005) तथा "एक अजनबी" (2005) जैसी फ़िल्मों में काम किया। अधिकांश फ़िल्मों में वे सहायक भूमिकाओं में नज़र आए और ये व्यावसायिक तौर पर सफल नहीं रहीं।
उन्होंने शाहरुख़ ख़ान, रानी मुखर्जी, सैफ़ अली ख़ान, प्रीति ज़िंटा और प्रियंका चोपड़ा जैसे सितारों के साथ मिल कर टेम्पटेशन 2004 में भाग लिया।
2006 में उन्होंने बहु कलाकारों वाली फ़िल्म "कभी अलविदा ना कहना" में अतिथि भूमिका निभाई और अमिताभ बच्चन अभिनीत 1978 की फ़िल्म "डॉन" के रीमेक "डॉन - द चेस बिगिन्स अगेन" में एक सहायक भूमिका निभाई. यहां रामपाल, मूल संस्करण में प्राण द्वारा अभिनीत जसजीत की भूमिका में नज़र आए।
इसके बाद उन्होंने फ़िल्म "आई सी यू" (2006) के निर्माण और उसमें अभिनय का निर्णय लिया, जो 29 दिसम्बर 2006 को प्रदर्शित हुई। अर्जुन ने अपने स्वयं की निर्माण कंपनी "चेसिंग गणेशा फ़िल्म्स" के ज़रिए इसका निर्माण किया। उनकी पत्नी मेहर जेसिया सह-निर्माता थीं। फ़िल्म में रामपाल, विपाशा अग्रवाल, सोनाली कुलकर्णी और बोमन ईरानी ने अभिनय किया। बॉलीवुड अभिनेता शाहरुख़ ख़ान और रितिक रोशन ने इस फ़िल्म में छोटी भूमिकाएं निभाईं."आई सी यू" को पूरी तरह लंदन में फ़िल्माया गया। फ़िल्म को अच्छी समीक्षाएं नहीं मिलीं और यह बॉक्स ऑफिस पर विफल रही। लेकिन उन्होंने फ़राह ख़ान के "ओम शांति ओम" (2007) फ़िल्म में खलनायक की भूमिका निभाने के लिए सकारात्मक समीक्षाएं प्राप्त कीं, जो बॉलीवुड के इतिहास में सबसे बड़ी हिट फ़िल्मों में से एक थी।
2007 में अर्जुन ने ऋतुपर्णो घोष की अंग्रेज़ी-भाषा की कलात्मक फ़िल्म में अमिताभ बच्चन और प्रीति ज़िंटा के साथ "द लास्ट लियर" में अभिनय किया। यह फ़िल्म, टोरंटो अंतर्राष्ट्रीय फ़िल्म समारोह में पहली बार प्रदर्शित हुई और अन्य कई फ़िल्म समारोहों में भी इसका उपयुक्त स्वागत हुआ। भारत के थिएटरों में उसके रिलीज़ होने पर रामपाल ने अपने अभिनय के लिए अनुकूल समीक्षाएं प्राप्त कीं. 2008 में रामपाल ने "रॉक ऑन!!" में अभिनय किया, जिसमें उन्होंने बैंड के प्रधान गिटारिस्ट की भूमिका निभाई, जो व्यापक रूप से सराही गई और उन्होंने फ़िल्मफ़ेयर सर्वश्रेष्ठ सहायक अभिनेता पुरस्कार सहित कई पुरस्कार जीते। बहरहाल, अर्जुन का प्रदर्शन सराहनीय रहा था।
अर्जुन रामपाल का जन्म 1972 में जबलपुर, मध्य प्रदेश में हुआ था। उन्होने पूर्व मिस इंडिया और सुपर मॉडल मेहर जेसिया से शादी की और उनकी दो बेटियां, माहिका, 17 जनवरी 2002 को और माइरा जून 2005 में पैदा हुईं.
आदित्य पंचोली
आदित्य पंचोली (जन्म: 4 जनवरी, 1965) हिन्दी फ़िल्मों के एक अभिनेता हैं।
आदित्य पंचोली (जन्म: 4 जनवरी, 1965) हिन्दी फ़िल्मों के एक अभिनेता हैं। यह हिन्दू कायस्थ परिवार में जन्म हुआ है  आदित्य पंचोली फिल्म निर्माता राजन पंचोली और अरुणा पंचोली के बेटे हैं। उसकी एक बहन और दो भाई हैं। उन्होंने अपनी प्रारंभिक शिक्षा जुहू, मुंबई के सेंट जोसेफ हाई स्कूल से प्राप्त की । 1986 में, पंचोली ने अभिनेत्री जरीना वहाब से शादी की और उनके दो बच्चे हैं, सूरज (b। 9 नवंबर 1990) और सना पंचोली।
स्क्रीन वीकली पुरस्कार
स्क्रीन वीकली पुरस्कार हिन्दी फिल्मों के लिए दिए जाने वाले पुरस्कार हैं जो प्रति वर्ष दिये जाते हैं।
स्क्रीन वीकली सर्वश्रेष्ठ सहायक अभिनेत्री पुरस्कार
स्क्रीन वीकली सर्वश्रेष्ठ सहायक अभिनेत्री पुरस्कार प्रति वर्ष दिया जाने वाला पुरस्कार है। यह हिन्दी फ़िल्म में बेहतर अभिनय के लिये सहायक अभिनेत्री को एक वार्षिक पुरस्कार समारोह में दिया जाता है।
समय (2003 फ़िल्म)
समय : वेन द टाइम स्ट्राइक्स 2003 में बनी हिन्दी भाषा की फिल्म है।
श्रावण
श्रावण हिंदू पंचांग के अनुसार चैत्र माह से प्रारंभ होने वाले वर्ष का पांचवा महीना जो ईस्वी कलेंडर के जुलाई या अगस्त माह में पड़ता है। इसे वर्षा ऋतु का महीना भी कहा जाता है क्यों कि इस समय भारत में काफ़ी वर्षा होती है।
श्रावण मास शिवजी को विशेष प्रिय है । भोलेनाथ ने स्वयं कहा है—
द्वादशस्वपि मासेषु श्रावणो मेऽतिवल्लभ: । श्रवणार्हं यन्माहात्म्यं तेनासौ श्रवणो मत: ।।
श्रवणर्क्षं पौर्णमास्यां ततोऽपि श्रावण: स्मृत:। यस्य श्रवणमात्रेण सिद्धिद: श्रावणोऽप्यत: ।।
अर्थात मासों में श्रावण मुझे अत्यंत प्रिय है। इसका माहात्म्य सुनने योग्य है अतः इसे श्रावण कहा जाता है। इस मास में श्रवण नक्षत्र युक्त पूर्णिमा होती है इस कारण भी इसे श्रावण कहा जाता है। इसके माहात्म्य के श्रवण मात्र से यह सिद्धि प्रदान करने वाला है, इसलिए भी यह श्रावण संज्ञा वाला है।
पूर्णिमा
पूर्णिमा संस्कृत का शब्द है। पूर्णिमा का दिन प्रत्येक महीने में तब (दिन) तीथ का होता है जब पूर्णिमा होती है, और प्रत्येक महीने में दो चंद्र नक्षत्रों (पक्षा) के बीच के विभाजन को चिह्नित करता है, और चंद्रमा एक सीधी रेखा में सूर्य और के साथ संरेखित होता है पृथ्वी। पूर्णिमा को चंद्रमा के चार प्राथमिक चरणों में से तीसरा माना जाता है; अन्य तीन चरण हैं अमावस्या, पहली तिमाही चंद्रमा और तीसरी तिमाही चंद्रमा। पूर्णिमा 100% रोशनी दिखाती है, उच्च ज्वार का कारण बनती है, और चंद्र ग्रहण के साथ मिल सकती है।
प्यार झुकता नहीं
प्यार झुकता नहीं 1985 में बनी हिन्दी भाषा की फ़िल्म है। मिथुन चक्रवर्ती, पद्मिनी कोल्हापुरे, डैनी डेन्जोंगपा, असरानी और बिन्दू मुख्य भूमिका निभाते हैं। यह फिल्म 1973 की हिन्दी फिल्म "आ गले लग जा" की रीमेक है। बॉक्स ऑफिस पर यह बहुत बड़ी हिट थी। इसके गीत भी लोकप्रिय रहे थे।
प्रीति (पद्मिनी कोल्हापुरे) एक समृद्ध लड़की है जो एक मध्यम वर्ग के फोटोग्राफर अजय (मिथुन चक्रवर्ती) से प्यार करती है। उसके माता-पिता शुरुआत में विवाह के लिए असहमत थे लेकिन बेटी उन्हें शादी के लिए तैयार करने का प्रबंधन करती है। प्रीति के पिता भान (डैनी डेन्जोंगपा) अजय को एक शीर्ष श्रेणी के फोटोग्राफर बनाते हैं और उसका वेतन बढ़ता है। बाद में अजय ने पता लगाया कि भानु ने उसकी पदोन्नति किया है और इससे उसके आत्म सम्मान को ठेस पहुँची है। प्रीति और अजय अलग हो जाते हैं।
यद्यपि प्रीति और अजय दोनों एक दूसरे से प्यार करते हैं, भानु उन्हें अपने कारण की गई गलतफहमी से तलाक दिलाता है। भानु ने अजय को विश्वास दिलाया है कि प्रीती तलाक चाहती है और इसके विपरीत भी किया। तब प्रीति को अजय के बच्चे के साथ गर्भवती पाया जाता है। भानु अजय को यह नहीं बताता है, और इसके बजाय प्रसव के लिए शिमला में प्रीति को ले जाता है ताकि कोई भी न जान पाए कि उसने बच्चे को जन्म दिया है। अस्पताल में, भानु अजय से मिलता है और उसे बच्चे के बारे में बताता है। भानु इस आधार पर बच्चे को अजय को देने के लिए सहमत है कि अजय कभी भी प्रीति से संपर्क न करें, क्योंकि वह एक नए व्यक्ति के साथ एक नया जीवन चाहती है। अजय सहमत होता है, लेकिन भानु बाद में अपने दिमाग में बदलाव करता है और बच्चे को अनाथालय में देता है। हालांकि, अजय उसके पीछे आता है और अनाथालय से अपना बच्चा लेता है।
कहानी कुछ सालों तक आगे बढ़ती है और प्रीति नहीं मान रही है कि उसका बच्चा मर चुका है, जिसके परिणामस्वरूप धीरे-धीरे उसकी मानसिक स्थिरता जा रही है। वह अपने हाथों में एक गुड़िया रखती है, मानती है कि वह उसका अपना बेटा है। परिणामस्वरूप उसके माता-पिता तेजी से चिंतित हो जाते हैं। हालांकि, प्रीति कुछ सुधार दिखाती है जब वह एक तस्वीर देखती है जिसे उसने शिमला में खींचा था जब वह अजय के साथ थी। परिणामस्वरूप माता-पिता उसे वापस शिमला ले जाते हैं। अजय शिमला में रहता है और अपने बच्चे को उसने खुद ही पाला है। एक मौके पर, बच्चा प्रीति से मिलता है और दोनों के बीच एक लगाव होता है। अजय की मदद से, बाद में वह उसे अपनी मां के रूप में पहचानता है। वह उसके पास लौट आया और उसे अजय के पास ले आया और उन्होंने अपनी गलतफहमी को दूर किया। दोनों भानु के कारण उनके दिमाग में गलतफहमी का पर्दाफाश करते हैं। वे एक दूसरे के लिए अपने प्यार को सुलझाने और व्यक्त करने में सक्षम होते हैं और उसके बाद अपने बच्चे के साथ खुशी से रहते हैं।
मेरे यार की शादी है
मेरे यार की शादी है 2002 में बनी हिन्दी भाषा की नाटकीय प्रेमकहानी फ़िल्म है। यश राज फिल्म्स द्वारा निर्मित इस फिल्म का निर्देशन संजय गधवी द्वारा किया गया है। मुख्य भूमिकाओं में उदय चोपड़ा, जिमी शेरगिल, बिपाशा बसु और अपनी पहली फिल्म में ट्यूलिप जोशी हैं। फिल्म सफल रही थी और इसे सफल घोषित किया गया था।
संजय मल्होत्रा ​​(उदय चोपड़ा) मुंबई में अपनी दोस्त रिया (बिपाशा बसु) के साथ रहता है। उसे अपने बचपन की दोस्त अंजली शर्मा (ट्यूलिप जोशी) से एक फोन कॉल प्राप्त होता है, जो उसे अपनी शादी की खबर के साथ झटका देती है। दुर्भाग्यवश, संजय ने अंजलि से कई वर्षों से प्यार किया है। ईर्ष्यापूर्ण और निराश संजय उसकी शादी को रोकने के इरादे से अंजलि के पास पहुँचाता है।
संजय अंजलि के घर जाता है और जल्द ही उसके दूल्हे- रोहित खन्ना (जिमी शेरगिल) से मिलता है। संजय को लगातार उसके व्यवहार के लिए फटकारा और झिड़का जाता है और कोई भी उसे गंभीरता से नहीं लेता है। संजय तब योजना शुरू करता है। उसने रोहित और परिवार के सभी पुरुषों के लिए एक पार्टी का आयोजन किया। रोहित पूरी तरह से नशे में दुत होता है। वह जान जाता है कि संजय उसकी शादी को रोकने के लिए आया है और यह सुनिश्चित करने के लिए शपथ लेता है कि संजय इसमें विफल रहेगा। संजय और रिया अंजलि को जलाने की कोशिश करते हैं कि वह जान जाए कि उससे प्यार करती है। अंजलि के मेंहदी समारोह में रिया अंजलि को बताती हैं कि वह और संजय कभी प्रेमी नहीं थे। अंजलि को पता चलता है कि वह संजय से अपने पूरे जीवन से प्यार करती थीं लेकिन इसे उसने कभी नहीं समझा और उसे अपने सबसे अच्छे दोस्त के रूप में ही माना। जब रोहित को पता चलता है तो उसका दिल टूट जाता है। रोहित अंजलि की मां को बताता है कि अंजलि के दूल्हे के लिए उसकी और उनकी बेटी के पास एक ही विकल्प है। अपनी शादी में उसकी अनुपस्थिति को जानने पर अंजलि ने अपने दुल्हन के लिबास में संजय से मिलने मुंबई जाती है। वह उससे पूछती है कि उसने उसे क्यों छोड़ा। संजय ने अपने प्यार को व्यक्त करते हुए कहा कि वह उसे किसी और से शादी करते नहीं देख सकता है। अंत में दोनों एक दूसरे के लिए अपना प्यार व्यक्त करते हैं। हालाँकि रोहित अपनी चुनौती में विफल रहता है, फिर भी वह अपने प्यार के लिए खुश है। अंत में संजय और अंजलि शादी कर चुके होते हैं और रोहित और रिया अपने सबसे अच्छे दोस्त की शादी में गाते और नृत्य करते हैं।जावेद अख्तर के लिखें गीतों को संगीतबद्ध जीत गांगुली और प्रीतम ने मिलकर किया है। एल्बम सफल रही थी।
ट्यूलिप जोशी
ट्यूलिप जोशी (जन्म: 11 सितंबर, 1980) भारतीय फ़िल्मों की एक अभिनेत्री हैं। उन्होने एक टीवी धारावाहिक "एयरलाइन्स" में भी काम किया है।
तनाज़ ईरानी
तनाज़ कुर्रिम हिन्दी फ़िल्मों की एक अभिनेत्री हैं।
हयग्रीव
हयग्रीव विष्णु के अवतार थे। विष्णु अवतार जैसा कि नाम से स्पष्ट है उनका सिर घोड़े का था और शरीर मनुष्य का। वे बुद्धि के देवता माने जाते हैं।
१९३४
1934 ग्रेगोरी कैलंडर का एक साधारण वर्ष है। [[श्रेणी:1934|१९३४]] [[श्रेणी:वर्ष|१९३४]]
फॉन
यह आल्पस पर्वत के उत्तरी ढाल से नीचे उतरने वाली गर्म एवं शुष्क हवा हैं। इसका सर्वाधिक प्रभाव स्विटजरलैण्ड में होता हैं।
स्थानीय वायुदाब प्रवणता के कारण वायुमंडल अल्प्स पर्वत के दक्षिणी ढलानों पर चढती है ।चढ़ते समय इन ढलानों पर कुछ वर्षा भी करती हैं ।परन्तु पर्वतमाला को पार करने के बाद ये पवने गर्म पवनो के रूप में नीचे उतरती है ।इनका तापमान 15° से - 20° से तक होता है। जिसके कारण यह पर्वत की हिम को पिघला देती हैं ।इनसे चारागाह पशुओं के चरने योग्य बन जातें हैं । और वहां की स्थानीय फसल अंगूरों को जल्दी पकने में सहायता मिलती है ।
सिरोको
यह सहारा मरुस्थल में भुमध्य सागर की ओर चलने वाली गर्म हवा हैं। सहारा मरुस्थल से इटली में प्रवाहित होने वाली सिराँको हवा बालू के कणों से युक्त होती हैं, तथा सागर से नमी धारण करने के बाद जब इटली में वर्षा करती हैं तो इन बालू के कणों के कारण वर्षा की बूंदे लाल हो जाती हैं। इस प्रकार की वर्षा को इटली में रक्त की वर्षा कहतें हैं।
हरमट्टन
हरमट्टन सहारा मरुस्थल से दक्षिण पश्चिम दिशा में चलनें वाली गर्म तथा शुष्क हवा हैं। हरमट्टन के आने से अफ्रीका का उष्ण पश्चिमी तट सुहावना हो जाता है। हरमट्टन ट्वी भाषा के शब्द "हरमाटा" से लिया गया है। इसी प्रभाव के कारण गिनी तट पर इस हवा को डाक्टर वायु के नाम से जाना जाता हैं क्योंकि यह वायु इस क्षेत्र के निवासियों को आर्द्र मौसम से राहत दिलाती हैं। इस प्रकार की पवन को उत्तरी अमेरिका में ब्लैक रोलर व फारस की खाड़ी के उत्तर-पूर्व में शामाल कहा जाता है। इस हवा से फसल को नुकसान का खतरा होता है।
बोरा
यूगोस्लाविया के एड्रियाटिक तट पर चलने वाली ठंडी हवा।  एड्रियाटिक सागर के पूर्वी किनारों पर और इटली के उत्तरी भाग में जाड़े में उत्तर-पूर्व से चलने वाली ठंडी हवाओं को बुरा कहा जाता है स्थल से चलने के कारण यह है वशिष्ठ और ठंडी होती हैं
मिस्ट्रल
यह रोनघाटी (फ्रांस) में जाड़े में चलने वाली ठंडी हवा हैं।
सिमूम
यह अरब के मरुस्थल में चलने वाली गर्म एवं शुष्क हवा हैं।
लू हवा
उत्तरी भारत में गर्मियों में उत्तर-पूर्व तथा पश्चिम से पूरब दिशा में चलने वाली धुलभरी ,प्रचण्ड उष्ण तथा शुष्क हवाओं को लू कहतें हैं। इस तरह की हवा मई तथा जून में चलती हैं। लू के समय तापमान ४५° सेंटिग्रेड से तक जा सकता है। गर्मियों के इस मौसम में लू चलना आम बात है। "लू" लगना गर्मी के मौसम की बीमारी है। "लू" लगने का प्रमुख कारण शरीर में नमक और पानी की कमी होना है। पसीने की "शक्ल" में नमक और पानी का बड़ा हिस्सा शरीर से निकलकर खून की गर्मी को बढ़ा देता है। सिर में भारीपन मालूम होने लगता है, नाड़ी की गति बढ़ने लगती है, खून की गति भी तेज हो जाती है। साँस की गति भी ठीक नहीं रहती तथा शरीर में ऐंठन-सी लगती है। बुखार काफी बढ़ जाता है। हाथ और पैरों के तलुओं में जलन-सी होती रहती है। आँखें भी जलती हैं। इससे अचानक बेहोशी व अंततः रोगी की मौत भी हो सकती है।
ज्वैलथीफ (1967 फ़िल्म)
ज्वैलथीफ 1967 में बनी हिन्दी भाषा की फिल्म है।
१९५१
१९५१ ग्रेगोरी कैलंडर का एक साधारण वर्ष है।
[[श्रेणी:1951|१९५१]] [[श्रेणी:वर्ष|१९५१]]
हिंदी फिल्मों की सूची
दशक के आधार पर हिंदी फिल्मों की सूची-
आलमआरा (1931 फ़िल्म)
आलमआरा (विश्व की रौशनी) 1931 में बनी हिन्दी भाषा और भारत की पहली सवाक (बोलती) फिल्म है। इस फिल्म के निर्देशक अर्देशिर ईरानी हैं। ईरानी ने सिनेमा में ध्वनि के महत्व को समझते हुये, आलमआरा को और कई समकालीन सवाक फिल्मों से पहले पूरा किया। आलम आरा का प्रथम प्रदर्शन मुंबई (तब बंबई) के मैजेस्टिक सिनेमा में 14 मार्च 1931 को हुआ था। यह पहली भारतीय सवाक इतनी लोकप्रिय हुई कि "पुलिस को भीड़ पर नियंत्रण करने के लिए सहायता बुलानी पड़ी थी"।
आलमआरा एक राजकुमार और बंजारन लड़की की प्रेम कथा है। यह जोसफ डेविड द्वारा लिखित एक पारसी नाटक पर आधारित है। जोसफ डेविड ने बाद में ईरानी की फिल्म कम्पनी में लेखक का काम किया।। फिल्म में एक राजा और उसकी दो झगड़ालू पत्नियां दिलबहार और नवबहार है। दोनों के बीच झगड़ा तब और बढ़ जाता है जब एक फकीर भविष्यवाणी करता है कि राजा के उत्तराधिकारी को नवबहार जन्म देगी। गुस्साई दिलबहार बदला लेने के लिए राज्य के प्रमुख मंत्री आदिल से प्यार की गुहार करती है पर आदिल उसके इस प्रस्ताव को ठुकरा देता है। गुस्से में आकर दिलबहार आदिल को कारागार में डलवा देती है और उसकी बेटी आलमआरा को देशनिकाला दे देती है। आलमआरा को बंजारे पालते हैं। युवा होने पर आलमआरा महल में वापस लौटती है और राजकुमार से प्यार करने लगती है। अंत में दिलबहार को उसके किए की सजा मिलती है, राजकुमार और आलमआरा की शादी होती है और आदिल की रिहाई।
फिल्म और इसका संगीत दोनों को ही व्यापक रूप से सफलता प्राप्त हुई, फिल्म का गीत "दे दे खुदा के नाम पर" जो भारतीय सिनेमा का भी पहला गीत था और इसे अभिनेता "वज़ीर मोहम्मद खान" ने गाया था, जिन्होने फिल्म में एक फकीर का चरित्र निभाया था, बहुत प्रसिद्ध हुआ। उस समय भारतीय फिल्मों में पार्श्व गायन शुरु नहीं हुआ था, इसलिए इस गीत को हारमोनियम और तबले के संगीत की संगत के साथ सजीव रिकॉर्ड किया गया था।
फिल्म ने भारतीय फिल्मों में फिल्मी संगीत की नींव भी रखी, फिल्म निर्देशक श्याम बेनेगल ने कहा फिल्म की चर्चा करते हुए कहा है, "यह सिर्फ एक सवाक फिल्म नहीं थी बल्कि यह बोलने और गाने वाली फिल्म थी जिसमें बोलना कम और गाना अधिक था। इस फिल्म में कई गीत थे और इसने फिल्मों में गाने के द्वारा कहानी को कहे जाने या बढा़ये जाने की परम्परा का सूत्रपात किया।"
तरन ध्वनि प्रणाली का उपयोग कर, अर्देशिर ईरानी ने ध्वनि रिकॉर्डिंग विभाग स्वंय संभाला था। फिल्म का छायांकन टनर एकल-प्रणाली कैमरे द्वारा किया गया था जो ध्वनि को सीधे फिल्म पर दर्ज करते थे। क्योंकि उस समय साउंडप्रूफ स्टूडियो उपलब्ध नहीं थे इसलिए दिन के शोरशराबे से बचने के लिए इसकी शूटिंग ज्यादातर रात में की गयी थी। शूटिंग के समय माइक्रोफ़ोन को अभिनेताओं के पास छिपा कर रखा जाता था।
एराउन्ड द वर्ल्ड (1967 फ़िल्म)
एराउन्ड द वर्ल्ड 1967 में बनी हिन्दी भाषा की फिल्म है।
राजश्री
राजश्री हिन्दी फ़िल्मों की एक अभिनेत्री हैं। वह "जानवर" (1965) और "ब्रह्मचारी" (1968) जैसी फिल्मों में अपने काम के लिए जानी जाती हैं। हालांकि उन्होंने कई और सफल फिल्मों में भी काम किया है।
राजश्री प्रसिद्ध फिल्म निर्माता शन्ताराम और उनकी दूसरी पत्नी, अभिनेत्री जयश्री की पुत्री हैं। उनके भाई किरण शन्ताराम मुम्बई के पूर्व नगरपाल (एक नाममात्र का पद) थे। फिल्म "अराउंड द वर्ल्ड" (1967) के लिए अमेरिका में राज कपूर के साथ फिल्मांकन के दौरान उनकी मुलाकात अमेरिकी छात्र ग्रेग चैपमैन से हुई। दोनों ने तीन साल बाद पाँच दिनों तक चलने वाले भारतीय समारोह में शादी की। वह अपने पति के साथ स्थायी रूप से अमेरिका में रहने चली गई। उनकी एक बेटी है। वे लॉस एंजिल्स में रहते हैं।
राजश्री को उनके पिता ने "गीत गाया पत्थरों ने" (1964) के जरिये फिल्मों में उतारा था। यह अभिनेता जितेन्द्र की भी पहली फ़िल्म थी।
गुनाहों का देवता (1967 फ़िल्म)
गुनाहों का देवता 1967 में बनी हिन्दी भाषा की फिल्म है। इसको आर॰ भट्टाचार्य द्वारा निर्मित और निर्देशित किया गया। शंकर-जयकिशन द्वारा रचित संगीत के साथ इसमें जितेन्द्र और राजश्री प्रमुख भूमिकाओं में हैं।
गीत गाया पत्थरों ने (1964 फ़िल्म)
गीत गाया पत्थरों ने 1964 में बनी हिन्दी भाषा की फिल्म है।
सुहाग रात (1968 फ़िल्म)
सुहाग रात 1968 में बनी हिन्दी भाषा की फिल्म है। इसको आर॰ भट्टाचार्य द्वारा निर्मित और निर्देशित किया गया। कल्याणजी-आनंदजी द्वारा रचित संगीत के साथ इसमें जितेन्द्र और राजश्री प्रमुख भूमिकाओं में हैं।
लाला हरसुख राय की बेटी रज्जो (राजश्री) को फ्लाइट लेफ्टिनेंट जितेन्द्र से प्यार हो जाता है और उनकी शादी तय हो जाती है। शादी के दिन, युद्ध की घोषणा हो जाती है। शादी रद्द हो जाती है और वह सैन्य कर्तव्य के लिये निकल पड़ता है। वह गंभीर रूप से घायल हो जाता है और अस्पताल में भर्ती किया जाता है। रज्जो का परिवार हवाई बमबारी का शिकार हो जाता है और वह अपने चचेरे भाई के साथ रहने के लिए चली जाती है। जितेन्द्र वापसी करता है और यह जानकर उसका बुरा हाल हो जाता है कि सभी मारे गये हैं।
एक धनी महिला रानी साहेबा (सुलोचना लाटकर) उस पर दया करती है। वह उसे काम पर रखती है, और बताती है कि उसका बेटा ठाकुर उदय सिंह लड़कीबाज़ और शराबी है। जितेन्द्र उसे शादी करने के लिए मनाता है और वह ऐसा करने के लिए सहमत हो जाता है। उसकी शादी रज्जो के साथ ही तय हुई होती है, लेकिन दोनों अपनी चुप्पी बनाए रखते हैं। शादी की रात, उदय वेश्यालय चला जाता है। वहाँ उसकी एक से हाथापाई हो जाती है। वह उसे मार देता है और भाग जाता है। बाद में पुलिस को उसका शव मिलता है और रज्जो विधवा हो जाती है।
वी शांताराम
शांताराम राजाराम वणकुद्रे (18 नवंबर 1901 - 30 अक्टूबर 1990), जिसे वी. शांताराम या शांताराम बापू कहते हैं, एक भारतीय फिल्म निर्माता, फिल्म निर्देशक और अभिनेता थे। वह डॉ. कोटणीस की अमर कहानी (1946), अमर भोपाल (1951), झनक झनक पायल बाजे (1955), दो आँखे बारह हाथ (1957), नवरांग (1959), दुनिया न माने (1937) पिंजरा (1972), चानी, इय मराठिएचे नगरी और जुंजे जैसी फिल्मों के लिए जाने जाते हैं।
उन्होंने 1927 में अपनी पहली फिल्म नेताजी पालकर को निर्देशित किया। 1929 में, उन्होंने विष्णुंत दामले के साथ प्रभात फिल्म कंपनी की स्थापना की, के.आर. डाइबर, एस फैटलाल और एस.बी. कुलकर्णी ने 1932 में अपनी दिशा में पहली मराठी भाषा फिल्म अयोध्याचा राजा बनाया। उन्होंने 1942 में मुंबई में "राजकमल कलामंदिर" बनाने के लिए प्रभात कंपनी छोड़ दिया। समय के साथ, "राजकमल" देश के सबसे परिष्कृत स्टूडियो में से एक बन गया।
चार्ली चैपलिन ने उनकी मराठी फिल्म 'मानूस' के लिए उनकी प्रशंसा की। चैपलिन ने फिल्म को बहुत पसंद किया।
रीटा भादुड़ी
रीटा भादुड़ी (बंगाली: রীতা ভাদুড়ি) हिन्दी फ़िल्मों की एक अभिनेत्री थीं। रीता भादुरी धारावाहिक निमकी मुखिया में दादी की भूमिका निभाती रही थी। उनका 17 जुलाई 2018 को गुर्दे के निष्क्रिय होने से निधन हो गया।
सुरेश ओबेरॉय
सुरेश ओबेरॉय हिन्दी फ़िल्मों के एक अभिनेता हैं। इनका जन्म 17 दिसम्बर 1946 को ब्रिटिश भारत के क्वेटा (वर्तमान पाकिस्तान में) में 'विशाल कुमर ओबेरॉय' नामसे एक हिन्दू खत्री परिवार में हुआ| भारत के विभाजन के बाद पिता आनंद सरूप ओबेरॉय व माता करतार देवी के साथ अमृतसर से होते हैदराबाद पहुंचे|
हिंदी फिल्म जगत में इन्होने चरित्र अभिनेता के रूप में अपनी पहचान बनाई है| इसका उदहारण फिल्म मिर्च मसाला में दिया, जिसपर इन्हें सन 1987 का राष्ट्रीय फिल्म पुरस्कार अंतर्गत सर्वश्रेष्ठ सहायक अभिनेता पुरस्कार दिया गया|
ये रूमानी एवं दार्शनिक कविता (शायरी, उर्दू में) का पठन व लेखन में भी रुचि रखते है| यदि आप इनसे किसी पंक्ति कहने में चूके तो उसे सुधार, उसके लेखक का नाम भी बता देते है| फिल्म "यादों का मौसम" का गीत "दिल में फिर तेरी यादों का मौसम" में गायिका अनुराधा पौडवाल के साथ कुछ पंक्तियाँ सुनाकर इसका परिचय दिया है|
इसके अतिरिक्त मधुर व स्पष्ट स्वर के कारण ये कुछ एक कार्यक्रम व फिल्मों में सूत्रधार का भूमिका निभाये है| फ़िल्म अशोका (2001) के ये सूत्रधार थे| ज़ी टीवी कार्यक्रम 'जीना इसी का नाम है' के संचालक भी थे|
ग्रेलैग कलहंस
ग्रेलैग कलहंस (Greylag goose) जलपक्षियों के अनैटिडाए कुल का एक बड़ा कलहंस है। यह उत्तरी यूरोप और उत्तरी एशिया में प्रजनन करता है और प्रवास के सर्दियों में भारतीय उपमहाद्वीप, पूर्वी एशिया और मध्य पूर्व में आ जाता है।
योगासनों की सूची
सुविधापूर्वक एक चित और स्थिर होकर बैठने को आसन कहा जाता है। आसन का शाब्दिक अर्थ है - बैठना, बैठने का आधार, बैठने की विशेष प्रक्रिया आदि।
पातंजल योगदर्शन में विवृत्त अष्टांगयोग में आसन का स्थान तृतीय एवं गोरक्षनाथादि द्वारा प्रवर्तित षडंगयोग में प्रथम है। चित्त की स्थिरता, शरीर एवं उसके अंगों की दृढ़ता और कायिक सुख के लिए इस क्रिया का विधान मिलता है।
विभिन्न ग्रंथों में आसन के लक्षण हैं -  उच्च स्वास्थ्य की प्राप्ति, शरीर के अंगों की दृढ़ता, प्राणायामादि उत्तरवर्ती साधनक्रमों में सहायता, स्थिरता, सुख दायित्व आदि। पंतजलि ने स्थिरता और सुख को लक्षणों के रूप में माना है। प्रयत्नशैथिल्य और परमात्मा में मन लगाने से इसकी सिद्धि बतलाई गई है। इसके सिद्ध होने पर द्वंद्वों का प्रभाव शरीर पर नहीं पड़ता। किंतु पतंजलि ने आसन के भेदों का उल्लेख नहीं किया। उनके व्याख्याताओं ने अनेक भेदों का उल्लेख (जैसे - पद्मासन, भद्रासन आदि) किया है। इन आसनों का वर्णन लगभग सभी भारतीय साधनात्मक साहित्य (अहिर्बुध्न्य, वैष्णव जैसी संहिताओं तथा पांचरात्र जैसे वैष्णव ग्रंथों में एवं हठयोगप्रदीपिका, घेरंडसंहिता, आदि) में मिलता है।
समाधि
ध्यान की उच्च अवस्था को समाधि कहते हैं। हिन्दू, जैन, बौद्ध तथा योगी आदि सभी धर्मों में इसका महत्व बताया गया है। जब साधक ध्येय वस्तु के ध्यान मे पूरी तरह से डूब जाता है और उसे अपने अस्तित्व का ज्ञान नहीं रहता है तो उसे समाधि कहा जाता है। पतंजलि के योगसूत्र में समाधि को आठवाँ (अन्तिम) अवस्था बताया गया है।
समाधि के बाद प्रज्ञा का उदय होता है और यही योग का अंतिम लक्ष्य है।
हठयोग साधना का अंतिम एवं सातवां साधन समाधि है | इस स्तर पर ध्याता, ध्यान से ध्येय विषय में मिलकर लय हो जाता है तब उस वृत्ति निरोध की अंतिम अवस्था को समाधि कहते हैं |
धारणा
चित्त को किसी एक विचार में बांध लेने की क्रिया को धारणा कहा जाता है। यह शब्द 'धृ' धातु से बना है। पतंजलि के अष्टांग योग का यह छठा अंग या चरण है। वूलफ मेसिंग नामक व्यक्ति ने धारणा के सम्बन्ध में प्रयोग किये थे।
धारणा अष्टांग योग का छठा चरण है। इससे पहले पांच चरण यम, नियम, आसन, प्राणायाम और प्रत्याहार हैं जो योग में बाहरी साधन माने गए हैं। इसके बाद सातवें चरण में ध्यान और आठवें में समाधि की अवस्था प्राप्त होती है। धारणा शब्द ‘धृ’ धातु से बना है। इसका अर्थ होता है संभालना, थामना या सहारा देना। योग दर्शन के अनुसार- "देशबन्धश्चित्तस्य धारणा।" (योगसूत्र 3/1) अर्थात्- किसी स्थान (मन के भीतर या बाहर) विशेष पर चित्त को स्थिर करने का नाम धारणा है। आशय यह है कि यम, नियम, आसन, प्राणायाम और प्रत्याहार द्वारा इंद्रियों को उनके विषयों से हटाकर चित्त में स्थिर किया जाता है। स्थिर हुए चित्त को एक ‘स्थान’ पर रोक लेना ही धारणा है।
सत्यजित राय फ़िल्म एवं टेलिविज़न संस्थान
सत्यजित राय फ़िल्म एवं टेलिविज़न संस्थान की स्थापना कोलकाता में आधुनिक एवं तकनीकी शिक्षा देने के लिये हुई है। इस संस्थान का रजिस्ट्रेशन एक सामाजिक संस्था के रूप में 18 अगस्त 1995 को पश्चिम बंगाल सोसाइटीज़ रजिस्ट्रेशन एक्ट १९६१ के तहत हुआ।
यह संस्थान ३ वर्ष का फ़िल्म निर्देशन, मोशन पिक्चर फोटोग्राफी, छायांकन एवं ध्वनि रिकार्डिंग के क्षेत्र में डिप्लोमा कोर्स प्रदान करता है।
बलि
बलि (sacrifice) के दो रूप हैं। वैदिक पंचमहायज्ञ के अंतर्गत जो भूतयज्ञ हैं, वे धर्मशास्त्र में बलि या "बलिहरण" या भूतबलि शब्द से अभिहित होते हैं। दूसरा पशु आदि का बलिदान है। विश्वदेव कर्म करने के समय जो अन्नभाग अलग रख लिया जाता है, वह प्रथमोक्त बलि है। यह अन्न भाग देवयज्ञ के लक्ष्यभूत देव के प्रति एवं जल , वृक्ष , गृहपशु तथा इंद्र आदि देवताओं के प्रति उत्सृष्ट (समर्पित) होता है। गृह्यसूत्रों में इस कर्म का सविस्तार प्रतिपादन है। बलि रूप अन्नभाग अग्नि में छोड़ा नहीं जाता, बल्कि भूमि में फेंक दिया जाता है। इस प्रक्षेप क्रिया के विषय में मतभेद है।
स्मार्त पूजा में पूजोपकरण (जिससे देवता की पूजा की जाती है) भी बलि कहलाता है (बलि पूजोपहार: स्यात्‌)। यह बलि भी देव के पति उत्सृष्ट होती है।
देवता के उद्देश्य में छाग आदि पशुओं का जो हनन किया जाता है वह "बलिदान" कहलाता है (बलिउएतादृश उत्सर्ग योग्य पशु)। तंत्र आदि में महिष , छाग , गोधिका , शूकर , कृष्णसार, शरभ, हरि (वानर) आदि अनेक पशुओं को बलि के रूप में माना गया है। इक्षु, कूष्मांड आदि नानाविध उद्भिद् और फल भी "बलिदान" माने गए हैं।
बलि के विषय में अनेक विधिनिषेध हैं। बलि को बलिदानकाल में पूर्वाभिमुख रखना चाहिए और खंडधारी बलिदानकारी उत्तराभिमुख रहेगा - यह प्रसिद्ध नियम है। बलि योग्य पशु के भी अनेक स्वरूप लक्षण कहे गए हैं।
पंचमहायज्ञ के अंतर्गत बलि के कई अवांतर भेद कहे गए हैं - आवश्यक बलि, काम्यबलि आदि इस प्रसंग में ज्ञातव्य हैं। कई आचार्यों ने छागादि पशुओं के हनन को तामसपक्षीय कर्म  माना है, यद्यपि तंत्र में ऐसे वचन भी हैं जिनसे पशु बलिदान को सात्विक भी माना गया है। कुछ ऐसी पूजाएँ हैं जिनमें पशु बलिदान अवश्य अनुष्ठेय होता है।
वीरतंत्र, भावचूड़ामणि, यामल, तंत्रचूड़ामणि, प्राणतोषणी, महानिर्वाणतंत्र, मातृकाभेदतंत्र, वैष्णवीतंत्र, कृत्यमहार्णव, वृहन्नीलतंत्र, आदि ग्रंथों में बलिदान (विशेषकर पशुबलिदान) संबंधी चर्चा है। संस्कृत में बलि शब्द का अर्थ सर्वथा मार देना ऐसा नहीं होता। उसका अर्थ दान के रूप में भी उल्लिखित किया गया है। कालिदास ने अपने महाकाव्य रघुवंशम् में ये बलि शब्द को दान के रूप में प्रयुक्त किया है।
प्रजानामेव भूत्यर्थं स ताभ्यो बलिम् अग्रहीत्।
सहस्रगुणमुत्स्रष्टुम् आदत्ते हि रसं रविः।।
अर्थात् प्रजा के क्षेम के लिये ही वह राजा दिलीप उन से कर लेता था, जैसे कि सहस्रगुणा बरसाने के लिये ही सूर्य जल लेता है।
अर्थ (1998 फ़िल्म)
अर्थ १९९८ में बनी हिन्दी भाषा की फिल्म है।
दीपा मेहता
दीपा मेहता फ़िल्म निर्देशक, पटकथा लेखक और फ़िल्म निर्माता हैं। वह अपनी फ़िलमें फ़ायर, अर्थ और वाटर (यानी तत्वों की त्रयी) के लिए मशहूर है।
रघुवीर यादव
रघुवीर यादव हिन्दी फ़िल्मों के एक अभिनेता हैं।
रघुवीर यादव जबलपुर के निवासी है और इन्होंने राष्ट्रीय नाट्य विद्यालय से डिग्री प्राप्त की मुंगेरी लाल के सपने मे मुंगेरीलाल की भुमिका निभाई थी फिल्म लगान,मेस्सी साहब ,वाटर, सलाम मुम्बई आदि।इनका एक गाना जो काफी फैमस हुआ था वह है महंगाई डायन खाये जात हैं।यह प्रथम भारतीय नायक है जिन्हैं सिल्वर पिकाक बैस्ट एक्टर अवार्ड मिला।
किटू गिडवानी
किटू गिडवानी (22 अक्टूबर 1967 को जन्म) एक भारतीय अभिनेत्री और मॉडल हैं। वे हिन्दी फ़िल्मों की एक अभिनेत्री हैं। उन्होंने कुछ फिल्मों में और भारतीय टेलिविज़न के कई धारावाहिकों में अभिनय किया है।  वे एक टीवी श्रृंखला, "एयर होस्टेस" के बाद लोकप्रिय हो गयीं, जिसका प्रसारण 1986 में दूरदर्शन पर किया गया था। "डांस ऑफ़ द विंड" (1997), दीपा मेहता की "अर्थ" (1998) और गोविन्द निहलानी की "रुखमावती की हवेली" (1991), कमल हसन की अभय और "देहम" (2001) में उनकी भूमिकाओं के लिए उनकी काफी प्रशंसा की गयी।
गिडवानी का जन्म मुंबई में हुआ था। उनके माता पिता सिन्धी थे जो विभाजन के बाद पकिस्तान से प्रवासित होकर भारत आ गए थे।
वे वर्ली में एक शरणार्थी शिविर में रहे। उनका एक भाई है।
उन्होंने फोर्ट कोनवेंट स्कूल, मुंबई में पढ़ाई की।  उनकी स्नातकोत्तर की पढाई के दिनों में वे फ्रेंच में रूचि लेने लगीं और उन्होंने फ्रांसीसी नाटकों में अभिनय करना शुरू कर दिया।  जल्द ही उन्होंने जनक तोपरानी के द्वारा निर्देशित अंग्रेजी नाटकों में अभिनय किया।  उन्होंने टेलीविजन के कई धारावाहिकों में काम किया और इसके बाद एक फ़्रांसिसी फिल्म "ब्लैक" (1987) में अभिनय किया।
उन्होंने शादी की, जिसके बाद उनका तलाक हो गया। अब उन्होंने दोबारा शादी नहीं करने की कसम खायी है।
गिडवानी ने टेलिविज़न की शुरुआत 1984 में टीवी सोप "तृष्णा" से की और 1980 और 90 के दशक के दौरान टीवी धारावाहिकों में कई यादगार भूमिकाएं निभायीं, जैसे "स्वाभिमान", "एयर होस्टेस" और "जुनून" . उन्होंने "जुनून" में अभिनेता राज जुत्शी के साथ बिस्तर में चुम्बन का दृश्य देकर दर्शकों को काफी आकर्षित किया। हाल ही में वे कई अन्य अभिनेताओं के साथ हिंदी धारावाहिकों "कशिश" और "कुलवधू" में दिखाई दीं।  1997 में, उन्होंने "डांस ऑफ़ द विंड" में एक हिन्दुस्तानी शास्त्रीय गायिका, पल्लवी की भूमिका निभाई, जो अपनी संरक्षक/ मां को खो देने के बाद अपनी आवाज़ खो देती है, जिसे पाने के लिए वह संघर्ष करती है।  थ्री कोंटीनेंटल फेस्टिवल, नेट्स में उन्हें इस भूमिका के लिए सर्वश्रेष्ठ अभिनेत्री का अवार्ड मिला।
2001 में, कपड़ों के "विल्स स्पोर्ट लाइफस्टाइल" ब्रांड को बढ़ावा देने के लिए, आईटीसी लिमिटेड की एक स्वामित्व श्रृंखला विल्स लाइफस्टाइल ने उन्हें अपने विज्ञापन में स्थान दिया।  2006 में, उन्होंने दर्शन ज़रीवाला के एक नाटक "योर प्लेस ओर माइन" में अभिनय किया।
उन्होंने एक नाटक, "सोक'एम विथ हनी" भी किया, जिसमें उन्होंने पकिस्तान की एक पारम्परिक पारसी महिला का किरदार निभाया, जिसकी बेटी को उसकी पहली विदेश यात्रा के दौरान एक यहूदी से प्यार हो जाता है।
1998 में, किटु को फ्रांस के नेट्स में थ्री कोंटीनेंट्स फेस्टिवल में सर्वश्रेष्ठ अभिनेत्री का अवार्ड दिया गया।  यह पुरस्कार उन्हें डांस ऑफ़ द विंड में "पल्लवी" की भूमिका के लिए गया, जो उनकी उत्कृष्ट उपलब्धि है। (निर्देशन राजन खोसला)
शादी नम्बर वन (2005 फ़िल्म)
शादी नम्बर वन 2005 में बनी हिन्दी भाषा की फिल्म है।
डेविड धवन
डेविड धवन हिन्दी फ़िल्मों के एक निर्देशक हैं।
पार्टनर (2007 फ़िल्म)
पार्टनर 2007 में बनी हिन्दी भाषा की फिल्म है।
बोल राधा बोल
बोल राधा बोल 1992 में बनी हिन्दी भाषा की फिल्म है। इसका निर्देशन डेविड धवन द्वारा किया गया है और मुख्य भूमिकाओं में ऋषि कपूर और जूही चावला है। फिल्म जारी होने के बाद एक बड़ी हिट बनी थी और साल की सबसे ज्यादा कमाई करने वाली फिल्मों में से एक थी। जूही चावला को फिल्म में उनके प्रदर्शन के लिए फ़िल्मफ़ेयर सर्वश्रेष्ठ अभिनेत्री पुरस्कार में नामांकन मिला।
किशन मल्होत्रा (ऋषि कपूर) बड़ा व्यापारी है। उसके घर में उसकी माँ सुमित्रा (सुषमा सेठ‌) और चाचा शांति प्रसाद (आलोक नाथ) है। उसका चचेरा भाई भानू (मोहनीश बहल) कम्पनी में धोखाधड़ी करता है। वह उसे घर से निकाल देते हैं। एक नई फेक्टरी खोलने के लिये किशन एक गाँव में जाता है। वहाँ उसे सुंदर युवती राधा (जूही चावला) मिलती है। किशन और राधा धीरे-धीरे एक दूसरे के साथ प्यार में पड़ते हैं। किशन काम के बाद गांव (और राधा) छोड़ देता है और उससे वादा करता है कि वह वापस आ जाएगा। घर पर उसे पता चलता है कि उसकी माँ मर चुकी है और वहाँ तो पहले से किशन है जो उसका हमशक्ल है। उसको पाखंडी समझ कर घर से निकाल दिया जाता है।
किशन अपने ऑफिस में घुस जाता है और जानकारी इकट्ठा करता है। लेकिन उसे पकड़ लिया जाता है और जेल में डाल दिया जाता है। राधा भी शहर में आती है और नकली किशन को अय्याशी करते हुए देख गलत समझती है। उसी वक्त किशन गूँगा (शक्ति कपूर) की मदद से जेल से फरार होता है और राधा के साथ गोवा पहुँचाता है। वहाँ उसे पता चलता है कि नकली किशन असल में टोनी ब्रैगैंजा (ऋषि कपूर) है जो एक क्लब में काम करता है। वहाँ वो उसके बारे में सारी जानकारी इकट्ठा कर लेता है। वह वापिस जाते हैं और राधा रीटा बनकर टोनी के यहाँ अंदर तक पहुँचती है। वह बदमाशों के बीच दरार पैदा करती है। गुस्से में टोनी अपने सहयोगियों को अपने तुरुप के इक्के की धमकी देता है।
अब नाराज साथी उसे खेल के पीछे असली आदमी के पास ले जाते हैं, जो किशन के चाचा है। अब, टोनी अपना तुरुप का इक्का दिखाता है - कि किशन की मां अभी भी जीवित है और उसके आदमियों ने उसे कैद में रखा है। टोनी उस स्थान पर जाता है जहां उसने किशन की मां को छुपाया है और उसे विश्वास दिलाता है कि वह किशन है। किशन भी वहां पहुँचता है। किशन की मां पता लगाती है कि उसका बेटा कौन है। बस तभी, सभी खलनायक टोनी के अड्डे में आ पहुँचते हैं। वहाँ हाथा-पाई में सभी पकड़े जाते हैं और सब ठीक हो जाता है।
सुदर्शन चक्र
सुदर्शन चक्र भगवान विष्णु का शस्त्र है। इसको उन्होंने स्वयं तथा उनके कृष्ण अवतार ने धारण किया है। किंवदंती है कि इस चक्र को विष्णु ने गढ़वाल के श्रीनगर स्थित कमलेश्वर शिवालय में तपस्या कर के प्राप्त किया था। भगवान विष्णु और श्रीकृष्ण ने इस चक्र से अनेक असुरों ( दानव , दैत्य और राक्षस ) का वध किया था।
ईना मीना डीका
ईना मीना डीका 1994 में बनी हिन्दी भाषा की फिल्म है।
अजनबी (2001 फ़िल्म)
अजनबी 2001 में बनी हिन्दी भाषा की थ्रिलर फिल्म है। इसका निर्देशन अब्बास-मस्तान ने किया और इसमें अक्षय कुमार, बॉबी देओल, करीना कपूर और पदार्पण कर रही बिपाशा बसु प्रमुख भूमिकाओं में हैं। जॉनी लीवर, दिलीप ताहिल, नरेन्द्र बेदी और शरत सक्सेना ने सहायक भूमिका निभाई।
राज (बॉबी देओल) और प्रिया (करीना कपूर) दोनों किस्मत से मिलते हैं और दोनों में प्यार हो जाता है। दोनों स्विट्ज़रलैंड में शादी कर लेते हैं और वहीं उनकी मुलाक़ात एक अन्य भारतीय जोड़े, विक्रम (अक्षय कुमार) और सोनिया (बिपाशा बसु) से होता है। उन लोग बहुत जल्दी ही अच्छे दोस्त बन जाते हैं।
विक्रम के जन्मदिन के मौके पर राज और विक्रम काफी शराब पी लेते हैं। अगले दिन राज को पिछले रात का कुछ भी याद नहीं रहता है। उसके कुछ समय बाद ही उसे पता चलता है कि सोनिया की मौत हो चुकी है। उसकी हत्या एक टूटे हुए शराब के बोतल से हुई होती है, जिसमें पुलिस को राज के उंगलियों के निशान मिलते हैं। अपने आप को बेकसूर साबित करने के लिए राज पुलिस के गिरफ्त से भाग जाता है। वो प्रिया से मिलता है और सारी बात समझाता है। जिसके बाद वो उसे बेकसूर मान कर साथ देने लगती है।
राज जेनेवा में एक बीमा अफसर से मिलता है। वहाँ उसे पता चलता है कि वो अपनी बीवी के बीमा में मिलने वाले $100 मिलियन डॉलर के लिए हत्या की होगी। वो उस अफसर की मदद से विक्रम का पता लगा लेता है। विक्रम एक क्रुज़ जहाज में रहता है। जब राज उस जहाज में जाता है तो वो विक्रम को एक लड़की के साथ नाचते हुए देखता है। वो कोई और नहीं, बल्कि सोनिया होती है। सोनिया को जिंदा देख कर राज हैरान रह जाता है। जब वो विक्रम से इस बारे में पूछता है तो वो अपने शैतानी योजना के बारे में उसे बताने लगता है। वो बताता है कि असल में वो जिसे सोनिया बजाज सोच रहा है, वो उसकी प्रेमिका, नीता (बिपाशा बसु) है, और असल सोनिया बजाज (मिंक बरार) की उसने बीमा में मिलने वाले सौ मिलियन डॉलर के लिए मार डाला और नीता के साथ मिल कर उस हत्या का आरोप राज पर डाल दिया।
राज उसे कम्प्युटर के सामने ले जाता है और उसे उसका खाली बैंक खाता दिखाता है। वो कहता है कि उसने उसके पासवर्ड को अंदाजे से डाला था। पासवर्ड वही शब्द था, जो वो बार बार बोलते रहता था। वो ये भी बताता है कि बीमा कंपनी से मिलने वाले सारे पैसे वो बीमा कंपनी के खाते में डाल चुका है। राज उसे ये भी बताता है कि उसकी सारी बातें रिकॉर्ड हो चुकी हैं। इसके बाद राज और विक्रम के बीच लड़ाई शुरू हो जाती है। लड़ाई के दौरान नीता की मौत हो जाती है। गुस्से में वो बीमा अफसर को मार देता है और राज को भी लगभग मार ही देता है। जब वो प्रिया को मारने जाता है, तब राज आ कर उसे बचा लेता है। इसी बीच उस जहाज के लंगर से विक्रम की मौत हो जाती है। अंत में राज बेकसूर साबित हो जाता है और वे दोनों भारत लौट जाते हैं।
आशा सचदेव
आशा सचदेव हिन्दी फ़िल्मों की एक अभिनेत्री हैं।
मुकेश तिवारी
मुकेश तिवारी हिन्दी फ़िल्मों के एक अभिनेता हैं।
मुकेश तिवारी एक भारतीय फिल्म अभिनेता और कॉमेडियन हैं। मुकेश तिवारी का जन्म 24 अगस्त 1969 को सागर, मध्यप्रदेश में हुआ था। मुकेश तिवारी ने अपनी शुरुआती पढाई सागर से पूरी की है। इसके बाद मुकेश तिवारी ने नेशनल स्कूल ऑफ ड्रामा में अध्ययन किया। कई प्रोफेसर कहते हैं कि उस समय मुकेश को विश्वविद्यालय में मौजूद सर्वश्रेष्ठ अभिनेता के रूप में जाना जाता था। मुकेश तिवारी ने अपने करियर की शुरुआत वर्ष 1998 में फिल्म चाइना गेट से की थी। उन्होंने अब तक हिंदी सिनेमा की कई बेहतरीन फिल्मों में काम किया।
पृथ्वी ज़ुत्शी
पृथ्वी ज़ुतची एक भारतीय फ़िल्म तथा टेलीविज़न अभिनेता है। इन्होंने कई हिन्दी धारावाहिकों में कार्य किया है , हाल ही की फ़िल्म हेट स्टोरी 3 फ़िल्म में भी अभिनय करने का मौका मिला।
बॉलीबुड कौलिंग (2001 फ़िल्म)
बॉलीबुड कौलिंग 2001 में बनी हिन्दी भाषा की फिल्म है।
सौरभ शुक्ला
सौरभ शुक्ला हिन्दी फ़िल्मों के एक अभिनेता हैं।
दिल ने फिर याद किया (2001 फ़िल्म)
दिल ने फिर याद किया 2001 में बनी हिन्दी भाषा की फिल्म है।
वशिस्त मुनि
साधू वशिस्त मुनि भारत से आया हुआ एक हिन्दु धर्मोपदेशक था, जिसन फिजी में प्रसिद्ध हुआ जब उसने १९२१ में फिजी के पश्चिमी प्रभाग की हड़ताल का नेतृत्व धारन किया।
स्नातक
स्नातक शब्द के कई अर्थ हैं। स्नातक, भारतीय शिक्षापद्धति का ग्रैजुएट (graduate) कहा जा सकता है। वर्णाश्रम और शिक्षा ग्रहण का भारतीय विधान यह था कि द्विज ब्रह्मचारी यज्ञोपवीत संस्कार के बाद अपनी शिक्षा की पूर्णता के उद्देश्य से गुरुकुल (गुरु के घर) जाए। वहाँ ब्रह्मचर्य और शिक्षा समाप्त कर चुकने पर उस ब्रह्मचारी का समावर्तन संस्कार होता और वह गृहस्थाश्रम में प्रवेश करने के लिए घर लौटता था। लौटते समय उसे एक प्रकार का याज्ञिक स्नान कराया जाता था, जिससे उसे स्नातक की संज्ञा मिलती थी। शिक्षा, संस्कार तथा विनय की पूर्णता अथवा अपूर्णता की दृष्टि से स्नातकों के तीन प्रकार माने जाते थे। वेदाध्ययन मात्र को पूर्ण करनेवाले की विद्यास्नातक संज्ञा होती थी। वह ज्ञानप्राप्ति के बाद घर वापस चला जाता था। व्रतस्नातक वह होता, जिसने ब्रह्मचर्याश्रम के सभी व्रतों (विनय और नियमों) का तो पालन कर लिया हो, किंतु वेदाध्ययन की पूर्णता न प्राप्त की हो। विद्याव्रत स्नातक का तीसरा प्रकार ही विशिष्ट था, जिसमें अध्ययन और व्रतनियमादि की समान सिद्धि प्राप्त की जा चुकी हो। कभी कभी स्नातक अपनी शिक्षा प्राप्त कर घर नहीं लौटता था, अपितु गुरुकुल में ही अध्यापन का कार्य शुरु कर देता था। किंतु इससे उसके स्नातकत्व में कोई कमी नहीं पड़ती थी।
फ्राइजेम
यह ब्राजील के उष्णटिबन्धीय कैम्पोज क्षेत्र में प्रति चक्रवात उत्पन्न हो जाने के कारण आने वाली तीव्र शीत-लहर हैं, जो मई या जून के महिनों में प्रवाहित होकर इस क्षेत्र के तापमान को १० डिग्री सेण्टिग्रेड तक घटा देती हैं।
हबूब
उत्तरी एवं उत्तर पूर्वी सुडान, विशेषकर खारतूम के समीप चलने वाली एक प्रकार की धूल भरी आँधी, जिसके कारण दिखाई देना भी कम हो जाता हैं तथा कभी-कभी तडित-झंझावतों के साथ भारी वर्षा भी हो जाती हैं। यह विशेषकर मई तथा सितम्बर के महिनों में दोपहर के बाद चलती हैं  हबूब का अर्थ- पानी का बुलबुला
चापाकार डेल्टा
चापाकार आकृति वाले डेल्टाओं को यह नाम दिया जाता हैं। विश्व में नील नदी, राइन नदी, इरावती नदी, वोल्गा , डेन्यूब , सिंधु आदि नदियाँ ऐसे डेल्टाओं का निर्माण करती हैं ।
पंजाकार डेल्टा
इस प्रकार के डेल्टा का निर्माण नदियों द्वारा बहाकर लाए गये बारीक कणों के जलोढ़ पदार्थों के जमाव से होता हैं। इसमें नदी की मुख्य धारा बहुत कम शाखाओं में विभाजित हो पाती हैं। इनके निर्माण के लिए नदी का वेग अधिक , तथा निक्षेपित पदार्थ बारीक एवम रन्ध्र हीन होना चाहिए ।
उदाहरण स्वरूप मिसौरी तथा मिसिसिपी नदियाँ इस प्रकार के डेल्टा का निर्माण करती हैं ।
ज्वारनदीमुख
ज्वारनदीमुख या ज्वारनदमुख (, एस्चुएरी) सागर तट पर स्थित एक आधा-बंद खारे जल का समूह होता है जिसमें एक या एक से अधिक नदियाँ और झरने बहकर विलय होते हैं, और जो दूसरे अंत में खुले सागर से जुड़ा होता है। समय-समय पर ज्वारभाटा (टाइड) आकर इस से पानी व पानी में उपस्थित अन्य ढीला मलबा बाहर समुद्र में खींच लेता है। इस कारण से ज्वारनदीमुखों में साधारण नदीमुख (डेल्टा) की तरह मलबा एकत्रित नहीं होता, जो नदीतल पर जमा होने से उन्हें कई धाराओं में बिखरने को मजबूर कर देता है, जिससे कि उन धाराओं के बिखराव का आसानी से पहचाना जाने वाला त्रिकोण (डेल्टा) भौगोलिक रूप बन जाता है। उनके विपरीत ज्वारनदीमुख अक्सर एक ही लकीर में सागर में जल ले जाता है। ज्वारनदीमुख समुद्री और नदीय वातावरणों का मिश्रण होता है इसलिए इनमें ऐसे कई प्राणी व वनस्पति पनपते हैं जो और कहीं नहीं मिलते।
रुण्डित डेल्टा
जब किसी नदी की मुख्य धारा व उसकी वितरिकाओं द्वारा निक्ष्र्पित अवसाद सागरीय लहरों व ज्वार-भाटा द्वारा बहा लिया जाता हैं, तब उसके मुहाने पर बनने वाली कटी-फटी आक्र्ति को रुण्डित डेल्टा डेल्टा कहा जाता हैं।